
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3183 

27 Νοεμβρίου 2014 


ΑΠΟΦΑΣΕΙ Σ 

Αριθμ. Μ8414.2/11/2014 

Έγκριση Κανονισμού διεξαγωγής υπηρεσίας του 
Πλοηγικού Σταθμού Χαλκίδας. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη τις διατάξεις: 

1. Της παραγράφου 2 του άρθρου 16 του Ν. 3142/1955 
«Περί Πλοηγικής Υπηρεσίας» (Α'43). 

2. Του από 28/1-26/2/1958 Β.Δ/τος «Περί εκτελέσεως 
του Ν. 3142/1955» (Α'44) όπως ισχύει. 

3. Του άρθρου 2 του Α.Ν.409/1968 «Περί τροποποιήσε- 
ως και συμπληρώσεως των περί πλοηγικής Υπηρεσίας 
διατάξεων». 

4. Τις διατάξεις του Ν.Δ. 477/1968 «Περί Συστάσεως 
Πλοηγικών Σταθμών καθορισμού περιοχής και οργανι¬ 
κής συνθέσεως προσωπικού αυτού» όπως ισχύει. 

5. Του Ν.Δ. 269/1974 «Περί του Πειθαρχικού Δικαίου 
των μονίμων υπαλλήλων της Πλοηγικής Υπηρεσίας» 
όπως ισχύει. 

6. Το Ν. 4057 (ΦΕΚ 54Α714-03-2012) «Πειθαρχικό Δίκαιο 
Δημοσίων Πολιτικών Διοικητικών Υπαλλήλων και Υπαλ¬ 
λήλων Νομικών Προσώπων Δημοσίου Δικαίου». 

7. Των άρθρων 6 και 9 ΓΚΛ 1 «περί ρυμουλκικών ερ¬ 
γασιών» (Β'336/1993). 

8. Των άρθρων 181 έως 187 του Ν.Δ. 187/1973 «περί 
ΚΔΝΔ» (ΑΊ61). 

9. Του Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση Υπηρεσιών» (ΑΊ41), 
όπως ισχύει. 

10. Του άρθρου 64 του Π.Δ. 103/2014 «Οργανισμός 
Υπουργείου Ναυτιλίας και Αιγαίου» (ΑΊ70). 

11. Την αριθ. πρωτ. Μ 8414.4/3/2014/02-07-2014 απόφα¬ 
ση ΥΝΑ/ΓΓΑΠΝΕ&ΝΕ/Π.Υ. 1° «Συγκρότηση Συμβουλίου 
Πλοηγικής Υπηρεσίας (ΣΠΥ)». (τ.υοδδ 415/18-07-2014). 

12. Την έγκριση της αριθ. 11/22-10-2014 γνωμοδότησης 
του Συμβουλίου Πλοηγικής Υπηρεσίας καθώς και την 
έγκριση του κανονισμού διεξαγωγής υπηρεσίας του 
Πλοηγικού Σταθμού Χαλκίδας, όπως τροποποιήθηκε 
από την Υπηρεσία. 

13. Την ανάγκη κατάρτισης κανονισμού διεξαγωγής 
υπηρεσίας του Πλοηγικού Σταθμού Χαλκίδας για την 
εύρυθμη λειτουργία του. 


14. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουνε τον Κανονισμό διεξαγωγής υπηρεσίας του 
Πλοηγικού Σταθμού Χαλκίδας. 

ΚΑΝΟΝΙΣΜΟΣ ΔΙΕΞΑΓΩΓΗΣ ΥΠΗΡΕΣΙΑΣ 
ΠΛΟΗΓΙΚΟΥ ΣΤΑΘΜΟΥ ΧΑΛΚΙΔΑΣ- 

ΜΕΡΟΣ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Ορισμοί Συντμήσεων 

Οι πιο κάτω αναφερόμενοι όροι, εκφράσεις και συ¬ 
ντμήσεις έχουν την αντίστοιχα καθοριζόμενη έννοια: 

α) Υ.Ν.Α.: Υπουργείο ναυτιλίας και Αιγαίου ή αναλόγως 
Υπουργός Ναυτιλίας και Αιγαίου. 

β) Κ.Λ.Χ.: Κεντρικό Λιμεναρχείο Χαλκίδας ή Κεντρικός 
Λιμενάρχης Χαλκίδας, 
γ) Π.Σ.Χ.: Πλοηγικός Σταθμός Χαλκίδας, 
δ) Π.Υ.: Πλοηγική Υπηρεσία 

Αρθρο 2 

Σκοπός 

Ο παρών Κανονισμός καθορίζει την Ιεραρχία, τα 
καθήκοντα του προσωπικού του Πλοηγικού Σταθμού 
Χαλκίδας (Π.Σ.Χ.), τον τρόπο διεξαγωγής της εν γένει 
υπηρεσίας αυτού καθώς και τις προβλεπόμενες πειθαρ¬ 
χικές κυρώσεις, σύμφωνα με την ισχύουσα νομοθεσία. 

Αρθρο 3 

Διοίκηση Πλοηγικού Σταθμού 

1- Ο Π.Σ.Χ. υπάγεται διοικητικά στις άμεσες διαταγές 
του Κεντρικού Λιμενάρχη Χαλκίδας (Κ.Λ.Χ.). 

2.- Υποδιοικητής είναι ο υπηρετών Αρχιπλοηγός και 
ελλείψει αυτού ο αρχαιότερος υπηρετών Πλοηγός. 

Αρθρο 4 

Προσωπικό Π.Σ.Χ. 

1- Το προσωπικό του Π.Σ.Χ. αποτελείται από τους: 
α) Αρχιπλοηγούς-Πλοηγούς 
β) Κυβερνήτη Πλοηγίδας 
γ) Μηχανοδηγούς Πλοηγίδας. 

Η παραπάνω σειρά προσδιορίζει και την κατάταξη του 
προσωπικού του Π.Σ.Χ. κατά Ιεραρχική τάξη. 

2.- Οι Αρχιπλοηγοί-Πλοηγοί αποτελούν το ανώτερο 
προσωπικό και οι υπόλοιποι το κατώτερο προσωπικό 
του Π.Σ.Χ. 

ΜΕΡΟΣ Β' 

ΔΙΕΞΑΓΩΓΗ ΥΠΗΡΕΣΙΑΣ 
Αρθρο 5 

Υπηρεσία Φυλακών 

1. - Η Υπηρεσία του Π.Σ.Χ. είναι συνεχής όλες τις ημέ¬ 
ρες του έτους συμπεριλαμβανομένων των Κυριακών 
και αργιών και διεξάγεται κατά φυλακές όλο το 24ωρο. 

2. - Η πλοήγηση των πλοίων γίνεται καταρχήν από την 
ανατολή μέχρι τη δύση του ήλιου. 

Η εκτέλεση πλοηγήσεων διενεργείται κατά τη διάρ¬ 
κεια νύχτας καταρχήν υποχρεωτικά για τη διέλευση 
πλοίων από το δίαυλο της γέφυρας του Ευρίπου. Για 
τους υπόλοιπους λιμένες δικαιοδοσίας του Π.Σ.Χ., οι 
πλοηγήσεις κατά τη νύχτα γίνονται με έγκριση του 
Κ.Λ.Χ. μετά από εισήγηση του Πλοηγού φυλακής, εφόσον 
οι εν γένει συνθήκες (καιρικές - λιμενικές υποδομές- 
φωτισμός) το επιτρέπουν. 

Κατά τις νυχτερινές ώρες η υποχρέωση παραμονής 
του προσωπικού στο λιμένα τελειώνει μετά τον κατά¬ 
πλου ή απόπλου του τελευταίου υπόχρεου σε πλοήγηση 
πλοίου. 

3. - Σε κάθε φυλακή συμμετέχει ένας (1) Πλοηγός συ¬ 
μπεριλαμβανομένου και του Υποδιοικητή και κατώτερο 
προσωπικό σύμφωνα με αυτά που ορίζει ο Κ.Λ.Χ. 

4. - Οι φυλακές του ανώτερου και κατώτερου προσω¬ 
πικού καταρτίζονται από τον Υποδιοικητή για κάθε μήνα 
και εγκρίνονται από τον Κ.Λ.Χ. 

Άρθρο 6 

Πρόσληψη-χρησιμοποίηση ρυμουλκών κατά τις 
πλοηγήσεις 

1. Η χρησιμοποίηση ρυμουλκού είναι υποχρεωτική για 
τα πλοία σύμφωνα με τις εκάστοτε διατάξεις του Γ ενι¬ 
κού και τους Ειδικούς Κανονισμούς Λιμένα. 

2. Η πρόσληψη ρυμουλκών κατά τις ισχύουσες διατά¬ 
ξεις είναι υποχρεωτική για πλοία άνω των 1.000 ΚΟΧ 
(2.500 οχ). 

3. Επιτρέπεται η χρησιμοποίηση ρυμουλκών και στα 
πλοία χωρητικότητας μικρότερης των 1.000 ΚΟΧ (2.500 
οχ), εφόσον ζητηθεί από τον Πλοίαρχο ή τον πράκτορα 
του πλοίου. 

4. Επιτρέπεται η χρησιμοποίηση άνω του ενός (01) 
ρυμουλκών εφόσον ζητηθεί αυτό από τον Πλοίαρχο ή 
τον Πράκτορα του πλοηγούμενου πλοίου. Προς τούτο 
ο Πλοίαρχος συμπληρώνει ιδιοχείρως και υπογράφει 
στις δηλώσεις Πλοιάρχου κατάπλου και απόπλου, υφι¬ 
στάμενη ένδειξη περί του αριθμού των ρυμουλκών, η 
οποία και επιβεβαιώνει το αίτημα του. Η δήλωση αυτή 
παραδίδεται από τον Πλοηγό στην υπηρεσία του Π.Σ.Χ. 
και τον απαλλάσσει της ευθύνης. 

5. Ο προσδιορισμός του αριθμού των ρυμουλκών και 
η απαιτούμενη ιπποδύναμη κάθε χρησιμοποιημένου ρυ¬ 
μουλκού για ρυμούλκηση πλοίου, ανήκει στην αρμοδι¬ 
ότητα του πλοιάρχου του πλοίου, ο οποίος οφείλει να 
λάβει υπόψη τις ανάγκες ασφαλούς ρυμούλκησης και 
ιδιαιτέρως τις ελλιγκτικές ικανότητες του πλοίου, την 


κατάσταση φόρτωσης του, τις επικρατούσες καιρικές 
συνθήκες και τις εν γένει συνθήκες του Λιμένα. 

6. Εφόσον ο Πλοίαρχος του υπό Πλοήγηση πλοίου 
αρνηθεί την χρησιμοποίηση περισσοτέρων από ένα 
(01) ρυμουλκών παρά την προς τούτο δικαιολογημένη 
ανάγκη και από την άρνηση αυτή ανακύπτει κίνδυνος 
πρόκλησης ζημιών στο υπό πλοήγηση πλοίο ή σε άλλα 
πλοία ή στις λιμενικές εγκαταστάσεις, ο Πλοηγός οφεί¬ 
λει πριν την πλοήγηση να αναφερθεί στον προϊστάμενο 
του και στη λιμενική αρχή για λήψη οδηγιών με τις 
οποίες πρέπει να συμμορφώνεται. 

7. Σε κάθε περίπτωση, ο πλοηγός δεν ευθύνεται για 
πράξεις και παραλήψεις του πλοιάρχου ο οποίος δεν 
λαμβάνει υπόψη τις υποδείξεις και συμβουλές του σε 
ότι αφορά την ασφαλή πλοήγηση του πλοίου. 

Αρθρο 7 
Πλωτά μέσα 

1. - Η πλοηγίδα και γενικά τα βοηθητικά σκάφη του 
Π.Σ.Χ. πρέπει να είναι εξωτερικά χρωματισμένα με 
μαύρο χρώμα με λευκή ζώνη πλάτους δέκα εκατοστών 
(ΙΟοπι) του μέτρου, το άνω όριο της οποίας βρίσκεται 
δεκαπέντε εκατοστά (15οπι) του μέτρου κάτω από το 
άνω χείλος του περιτόναιου. 

Οι υπερκατασκευές πρέπει να είναι χρωματισμένες 
με χρώμα λευκό. 

2. - Η πλοηγίδα όταν κινείται πρέπει να φέρει στην 
πρύμνη την Εθνική Σημαία και στην πρώρα το σήμα της 
Πλοηγικής Υπηρεσίας. 

3. - Κατά τη διάρκεια της νύχτας η πλοηγίδα φέρει τα, 
από το Διεθνή Κανονισμό, προς αποφυγή συγκρούσεως 
πλοίων, ενδεικνυόμενα φώτα. 

4 - Όλα τα πλωτά μέσα του Π.Σ.Χ. πρέπει να είναι κα¬ 
τάλληλα εφοδιασμένα με τα απαραίτητα σωστικά μέσα. 

5. - Η κίνηση των πλωτών μέσων εκτελείται σύμφωνα 
με τις εκάστοτε οδηγίες του Υποδιοικητή και του Πλο¬ 
ηγού υπηρεσίας. 

6. - Υπεύθυνοι για την καλή συντήρηση, καθαριότητα 
και ετοιμότητα των πλωτών μέσων του Π.Σ.Χ. ορίζονται 
οι κυβερνήτες. 

7. - Τα πλωτά μέσα του Σταθμού επιθεωρούνται τουλά¬ 
χιστον μια φορά κάθε ημερολογιακό έτος από επιτροπή 
η οποία συγκροτείται με απόφαση του Λιμενάρχη και 
στην οποία μετέχει ο Υποδιοικητής του Π.Σ.Χ., ένας 
Αξιωματικός Λ.Σ. και ένας Μηχανικός Ε.Ν. ή Μηχανο- 
λόγος-Μηχανικός και συντάσσεται σχετικό πρακτικό, 
αντίγραφο του οποίου υποβάλλεται στην Π.Υ. του Υ.Ν.Α. 

8. - Το ελάχιστο πλήρωμα για την κίνηση των πλωτών 
μέσων του Σταθμού καθορίζεται από τον Διοικητή ανά¬ 
λογα με τις ανάγκες του Σταθμού σε συνδυασμό με τη 
δύναμη του προσωπικού, επιτρεπομένης της κίνησης, σε 
περίπτωση ανάγκης, με πλήρωμα μόνον τον κυβερνήτη ή 
αντικαταστάτη του, εφόσον τα χειριστήρια της μηχανής 
βρίσκονται στο χώρο πηδαλιουχίας. 

Αρθρο 8 

Προμήθειες και ανάθεση εργασιών 

1.- Οι απαραίτητες προμήθειες υλικών, σκευών κλπ. 
ή η ανάθεση κάθε φύσης εργασιών για τις ανάγκες 
του Π.Σ.Χ. και των πλωτών μέσων αυτού διενεργούνται 
σύμφωνα με τις ισχύουσες σχετικές διατάξεις του Δη¬ 
μοσίου Λογιστικού. 

Στις προβλεπόμενες επιτροπές προμήθειας ή παρα¬ 
λαβής προμηθειών ή βεβαίωσης εκτέλεσης εργασιών 
που συγκροτεί ο Κ.Λ.Χ. συμμετέχει και ένας αξιωματικός 
του Κ.Λ.Χ. 

2 - Η αίτηση για ενέργεια προμήθειας ή για ανάθεση 
-εκτέλεση εργασίας, συντάσσεται εγκαίρως από τον 
αρμόδιο υπάλληλο, συνοδεύεται από αναλυτικό προ¬ 
ϋπολογισμό της απαιτούμενης δαπάνης και τα λοιπά 
δικαιολογητικά όπως αυτά ορίζονται από τις ισχύουσες 
διατάξεις και αφού εγκριθεί από τον Διοικητή υποβάλ¬ 
λεται στο αρμόδιο τμήμα του Υ.Ν.Α. για έγκριση. 

Άρθρο 9 

Τήρηση βιβλίων - Υπηρεσιακή αλληλογραφία 

1. - Στον Π.Σ.Χ. τηρούνται τα παρακάτω βιβλία: 

α) Ημερολόγια κατάπλου και απόπλου πλοίων στο 
οποίο καταχωρούνται τα κατά τη διάρκεια των πλοηγή¬ 
σεων συμβάντα, διάφορα στοιχεία σχετικά με τις πλο¬ 
ηγήσεις απαραίτητα στην Υπηρεσία του Π.Σ.Χ. καθώς 
και οι προβλεπόμενες από τις διατάξεις του παρόντος 
Κανονισμού εγγραφές. 

β) Βιβλίο κίνησης πλοηγίδας στο οποίο καταχωρού- 
νται διάφορα στοιχεία σχετικά με τις κινήσεις της πλο¬ 
ηγίδας καθώς και μνεία για κάθε αλλαγή φυλακής, με 
υποχρεωτική αναφορά στην κατάσταση που παραδίδε- 
ται η πλοηγίδα και αν έγιναν ή παρατηρήθηκαν ζημιές 
που προκλήθηκαν κατά τη διάρκεια της φυλακής που 
έληξε. 

γ) Βιβλίο παρουσίας προσωπικού στο οποίο ανα- 
φέρονται οι ώρες προσέλευσης και αποχώρησης του 
προσωπικού του Π.Σ.Χ., χωριστά για το ανώτερο και 
κατώτερο προσωπικό. 

δ) Βιβλίο απογραφής στο οποίο καταχωρούνται κατά 
τις εκάστοτε διαταγές του Υ.Ν.Α. τα κάθε φύσης απο- 
γραφόμενα είδη του Π. Σταθμού. 

ε) Βιβλίο υλικών αποθήκης στο οποίο αναφέρεται η 
κίνηση των αναλώσιμων υλικών που βρίσκονται στην 
αποθήκη του Π.Σ.Χ. 

στ) Βιβλίο εγγραφών Παγίας Προκαταβολής Π.Σ.Χ. 

Εκ των παραπάνω βιβλίων τα με στοιχεία (α), (β) και 
(γ) προσκομίζονται κάθε Παρασκευή και τα λοιπά την 
πρώτη κάθε μήνα στον Διοικητή για θεώρηση. 

Την ευθύνη για την τήρηση των βιβλίων έχουν οι ορι¬ 
ζόμενοι από το προσωπικό του Π.Σ. κατά τις ειδικότε¬ 
ρες διατάξεις του παρόντος Κανονισμού είτε από το 
προσωπικό του Κ.Λ.Χ. με δ/γη του Διοικητή. 

2. - Δεν αποκλείεται η τήρηση και άλλων εκτός των 
αναφερόμενων στην προηγούμενη παράγραφο βιβλίων, 
τα οποία μπορεί να κριθούν αναγκαία για την καλύτερη 
παρακολούθηση της διεξαγωγής της υπηρεσίας του 
Π.Σ.Χ. 

3. - Η Υπηρεσιακή αλληλογραφία διεξάγεται δια του 
Κ.Λ.Χ. 

ΜΕΡΟΣ Γ 

ΚΑΘΗΚΟΝΤΑ ΔΙΟΙΚΗΤΟΥ ΚΑΙ ΠΡΟΣΩΠΙΚΟΥ Π.Σ.Χ. 

Αρθρο 10 

Γ ενικές υποχρεώσεις Προσωπικού Π.Σ.Χ. 

1.- Κάθε ένας από το προσωπικό του Π.Σ.Χ. οφείλει 
να εκτελεί με επιμέλεια τα από τον παρόντα κανονισμό 


οριζόμενα καθήκοντα του καθώς επίσης να υπακούει 
και εκτελεί με προθυμία και επακριβώς τις διαταγές και 
οδηγίες που δίνονται αρμοδίως και νομίμως σε αυτόν, 
από τους Ιεραρχικά Προϊσταμένους του. 

2. - Τα καθήκοντα του προσωπικού του Π.Σταθμού 
καθορίζονται ενδεικτικά από τον παρόντα κανονισμό, 
μπορεί δε ο Διοικητής και ο Υποδιοικητής να αναθέτει 
στον κάθε ένα από το προσωπικό την εκτέλεση άλ¬ 
λων συναφών προς την ειδικότητα του καθηκόντων, 
τα οποία κρίνονται ως απαραίτητα για την καλύτερη 
διεξαγωγή της υπηρεσίας. 

3. - Το προσωπικό του Π.Σ.Χ. οφείλει να προσέρχεται 
κανονικά κατά τις εκάστοτε καθορισμένες ώρες έναρ¬ 
ξης εργασίας ή φυλακής, αναχωρεί δε μετά το πέρας 
της εργασίας ή της φυλακής. 

Η ώρα προσέλευσης και αναχώρησης θα βεβαιώνε¬ 
ται με την υπογραφή εκάστου από το προσωπικό στο 
βιβλίο παρουσίας που προβλέπεται στο άρθρο 9 του 
Κανονισμού αυτού. 

4. - Απαγορεύεται η χωρίς άδεια του Διοικητή απουσία 
από την Υπηρεσία του προσωπικού Π.Σ.Χ. χωρίς δικαιο¬ 
λογημένη αιτία και πρότερη αναφορά περί αυτού στον 
Διοικητή ή Υποδιοικητή. 

Επίσης απαγορεύεται η κατά τη διάρκεια των ωρών 
εργασίας ή φυλακής αποχώρηση, για αιτία άλλη πλην 
της εκτέλεσης υπηρεσίας, χωρίς την έγκριση του Πλο¬ 
ηγού φυλακής. 

5. -Όλο το απασχολούμενο στην περιοχή του λιμένος 
προσωπικό του Π.Σ. οφείλει να συμμορφώνεται προς τις 
διατάξεις των Κανονισμών Λιμένος, των παραρτημάτων 
αυτών και των διαταγών της Λιμενικής Αρχής και να 
ακολουθεί τις συναφείς προς την εκτέλεση των διατα¬ 
γών αυτών υποδείξεις των Λιμενικών οργάνων. 

6. - Το προσωπικό του Π.Σ.Χ. οφείλει να συμπεριφέρε- 
ται με ευγένεια προς κάθε άμεσα ή έμμεσα σχετιζόμενο 
με την πλοήγηση πλοίων ή οποιοδήποτε συναλλασσό¬ 
μενο με την Υπηρεσία. Αιτήματα ιδιωτών μη συμβιβαζό¬ 
μενα προς τις υφιστάμενες διατάξεις και κανονισμούς 
ή απρεπής συμπεριφορά αυτών, σε οποιοδήποτε από 
το προσωπικό του Π.Σ.Χ. πρέπει να αναφέρονται το 
ταχύτερο ιεραρχικά στον Διοικητή, για την από αυτόν 
λήψη των προσηκόντων μέτρων. 

7. - Απαγορεύεται η ανάληψη υπηρεσίας, από όλο 
το προσωπικό του Π.Σ.Χ., σε κατάσταση μέθης και εν 
γένει ανικανότητας προς ανάληψη υπηρεσίας ένεκα 
χρήσης αλκοολούχων ποτών ή ψυχοτρόπων ουσιών 
που εμπίπτουν στις διατάξεις του Νόμου περί ναρκωτι¬ 
κών. Συναφώς δε και κατά την ίδια αυτή την εκτέλεση 
υπηρεσίας απαγορεύεται η χρήση όλων των προανα- 
φερθέντων. 

8- Απαγορεύεται η αποδοχή ή απαίτηση δώρου ή 
αμοιβής για προσφερθείσες ή μέλλουσες να προσφερ- 
θούν υπηρεσίες. 

9. - Το προσωπικό του Π.Σ.Χ. κατά τις ώρες της υπη¬ 
ρεσίας του υποχρεούται να φέρει ευπρεπώς την κανο¬ 
νισμένη στολή. 

10. - Για την ικανοποίηση αιτημάτων ή υποβολή παρα¬ 
πόνων, κάθε ένας εκ του προσωπικού του Π.Σ.Χ. υπο- 
χρεούται να ακολουθεί την ιεραρχική οδό, προς τον 
Διοικητή του Σταθμού. 

Αρθρο 11 
Διοικητής 

1. - Ο Διοικητής προ'ΐσταται του προσωπικού του Π.Σ.Χ. 
και ειδικότερα: 

α) Είναι υπεύθυνος για την εφαρμογή του παρόντος 
Κανονισμού και τη συμμόρφωση όλων των υπόχρεων 
προς τις διατάξεις αυτού. 

β) Εποπτεύει την ακριβή εφαρμογή της ισχύουσας νο¬ 
μοθεσίας περί της Πλοηγικής Υπηρεσίας σε ότι αφορά 
στη λειτουργία του Π.Σ.Χ., των διατάξεων των Κανονι¬ 
σμών λιμένα και των παραρτημάτων αυτών σε σχέση 
με τη διεξαγωγή των πλοηγήσεων και όλων γενικά των 
συναφών διαταγών ή οδηγιών των προϊσταμένων του 
Π.Σ.Χ. Υπηρεσιών. 

γ) Παρέχει τις δέουσες οδηγίες και κατευθύνσεις 
για την εύρυθμη διεξαγωγή της υπηρεσίας του Π.Σ.Χ., 
ενημερώνεται δε συνεχώς από τον Υποδιοικητή ή τον 
Πλοηγό υπηρεσίας, για τα πόσης φύσεως θέματα ή 
συμβάντα σχετικά προς τις πλοηγήσεις, τη διοίκηση 
και συμπεριφορά του προσωπικού και γενικά για τη 
λειτουργία του Π.Σ. 

δ) Ενημερώνεται για την εισερχόμενη στον Π.Σ.Χ. αλ¬ 
ληλογραφία, παρέχει οδηγίες για την εκτέλεση των 
από αυτή απορρεουσών ενεργειών και υπογράφει τα 
σχετικά με τον Π.Σ. εξερχόμενα έγγραφα. 

ε) Θεωρεί κατά τα χρονικά διαστήματα που έχουν 
ορισθεί, όλα τα βιβλία που αναφέρονται στο άρθρο 9 
του παρόντος Κανονισμού ώστε να ενημερώνεται τα¬ 
κτικά για το περιεχόμενο τους. 

στ) Επιλαμβάνεται προσωπικά για κάθε παράπονο 
στρεφόμενο κατά του Π.Σ.Χ. ή του προσωπικού αυτού 
καθώς και για κάθε παράβαση του προσωπικού. 

ζ) Παρακολουθεί την καλή εφαρμογή της διαδικασίας 
που καθορίζεται με το άρθρο 8 του παρόντα Κανονι¬ 
σμού για τη διενέργεια προμηθειών ή ανάθεση εργασιών 
του Π.Σ.Χ. 

η) Εγκρίνει τις αιτήσεις του Π.Σ.Χ. για προμήθειες ή 
ανάθεση εκτέλεσης εργασίας. 

θ) Εγκρίνει τις άδειες του προσωπικού του Π.Σ.Χ. σύμ¬ 
φωνα με τις ανάγκες της Υπηρεσίας. 

2. - Ο Λιμενάρχης μπορεί να ορίζει Αξιωματικό από 
τους Υπηρετούντες υπό τις διαταγές του, ο οποίος θα 
βοηθά αυτόν στην εκτέλεση των καθηκόντων του ως 
διοικητή του Σταθμού. 

Αρθρο 12 
Υποδιοικητής 

1.- Ο Υποδιοικητής είναι υπεύθυνος έναντι του Διοι- 
κητού για την εύρυθμη λειτουργία και καλή διεξαγωγή 
της Υπηρεσίας του Π.Σ.Χ. 

Ειδικότερα: 

α) Εκτελεί ταχέως και με επιμέλεια τις διαταγές του 
Λιμενάρχη για κάθε θέμα που σχετίζεται με τα καθήκο¬ 
ντα που του έχουν ανατεθεί με τον παρόντα κανονισμό. 

β) Υποχρεούται στην ακριβή εφαρμογή των περί Πλο¬ 
ηγικής Υπηρεσίας διατάξεων, των διατάξεων των Κανο¬ 
νισμών Λιμένος και των παραρτημάτων αυτών καθώς και 
κάθε άλλης σχετικής διαταγής του Λιμενάρχη. 

γ) Εποπτεύει την καλή εκτέλεση των καθηκόντων του 
προσωπικού του Π.Σ.Χ. που καθορίζονται με τον πα¬ 


ρόντα Κανονισμό και ελέγχει αν αυτά εκτελούνται με 
ακρίβεια και ευπρέπεια. 

δ) Ορίζει με την έγκριση του Διοικητή, τις φυλακές 
και τις ώρες εργασίας του προσωπικού του Π.Σ.Χ. και 
ρυθμίζει τον τρόπο διεξαγωγής της υπηρεσίας φυλακών 
και της ημερήσιας εργασίας. 

ε) Ελέγχει την κανονική προσέλευση και αναχώρηση 
του προσωπικού και είναι υπεύθυνος για την καλή τή¬ 
ρηση του βιβλίου παρουσίας. 

στ) Είναι υπεύθυνος για την τήρηση του βιβλίου απο- 
γραφής και την καταγραφή σ’ αυτό των επίπλων, σκευ¬ 
ών, μονίμων και φορητών συσκευών επικοινωνίας (Ν/ΗΡ), 
λοιπών οργάνων και γενικά όλων των απογραφομένων 
ειδών του Π.Σ.Χ. 

Επίσης μεριμνά για τη διαφύλαξη σε καλή κατάσταση 
όλων των εν λόγω ειδών. 

ζ) Παρακολουθεί την καλή τήρηση του βιβλίου υλικών 
αποθήκης και την κατανάλωση των αναλωσίμων υλικών 
και παρέχει οδηγίες για την κατάλληλη και μετά φει- 
δούς χρησιμοποίηση αυτών. 

η) Μεριμνά για την έγκαιρη αίτηση έγκρισης προμή¬ 
θειας υλικών προς ανανέωση της αποθήκης του Π.Σ.Χ. 
ώστε ουδεμία ανωμαλία να παρουσιάζεται στην καλή 
συντήρηση του Γ ραφείου Π.Σ. και των πλωτών μέσων 
αυτού. 

θ) Εποπτεύει για την καθαριότητα και συντήρηση των 
πλωτών μέσων και λαμβάνει τα προς τούτο επιβαλλό¬ 
μενα μέτρα. 

ι) Μελετά τα ενδεδειγμένα μέτρα προς βελτίωση των 
συνθηκών λειτουργίας του Π.Σ.Χ., εργασίας προσωπικού 
καθώς και της συντήρησης και φύλαξης των πλωτών 
μέσων και του λοιπού υλικού γενικά, εισηγούμενος αυτά 
αρμοδίως. 

2.- Ο Υποδιοικητής μεριμνά για την κατάλληλη εκπαί¬ 
δευση όλου του κατώτερου προσωπικού του Πλοηγικού 
Σταθμού, ανεξαρτήτως ειδικότητας, στη διακυβέρνηση 
των πλωτών μέσων του Σταθμού, στον έλεγχο καλής 
λειτουργίας των μηχανών του και τη συνήθη συντήρησή 
τους σύμφωνα με τις οδηγίες των κατασκευαστών, ώστε 
σε περίπτωση έκτακτης ανάγκης καθένας να μπορεί 
να εκτελεί και καθήκοντα οποιοσδήποτε άλλης ειδι¬ 
κότητας. 

Αρθρο 13 
Πλοηγός 

1- Για την εφαρμογή των διατάξεων του παρόντος 
άρθρου ως Πλοηγός νοείται και τυχόν Αρχιπλοηγός που 
υπηρετεί στον Π.Σ.Χ. 

2.- Ο Πλοηγός υπηρεσίας: 

α) Εκτελεί υπηρεσία στον Π.Σ.Χ. κατά τη διάρκεια 
της οποίας πρέπει να είναι κάθε στιγμή έτοιμος να 
προσφέρει τις υπηρεσίες του στα υπό πλοήγηση πλοία. 
Προς τούτο οφείλει να συμμορφώνεται πλήρως με τις 
διαταγές και οδηγίες που δίδονται σ’ αυτόν από τον 
Διοικητή ή τον Υποδιοικητή, ευθύνεται δε για κάθε, από 
υπαιτιότητα του, απώλεια πλοηγικών δικαιωμάτων συ¬ 
νέπεια μη έγκαιρης παροχής των πλοηγικών υπηρεσιών 
που του ζητήθηκαν. 

β) Προ'ΐσταται της φυλακής και ευθύνεται για την 
ομαλή διεξαγωγή αυτής και των εκτελούμενων κατά 

τη διάρκεια των πλοηγήσεων, συμμορφούμενος με τις 
διατάξεις του Κανονισμού αυτού και τις διαταγές και 
οδηγίες του Διοικητή και Υποδιοικητή. 

γ) Ελέγχει την κανονική προσέλευση, παραμονή και 
αναχώρηση του προσωπικού που ανήκει στην φυλακή 
του και αναγράφει για τυχόν παρατηρήσεις του στο 
βιβλίο παρουσίας προσωπικού. 

δ) Ρυθμίζει την κίνηση των προς πλοήγηση πλοίων 
κατά τη διάρκεια της φυλακής του, έχοντας πάντοτε 
υπόψη του ότι απαγορεύεται η καθυστέρηση πλοήγησης 
πλοίων και κυρίως Κρουαζερόπλοιων, Επιβατηγών Του¬ 
ριστικών, Πολεμικών του Π.Ν. ως και ξένων Κρατών και 
άλλων ιδιαζούσης σημασίας πλοίων, δίνοντας πάντοτε 
σε αυτά προτεραιότητα πλοήγησης. 

ε) Ενημερώνεται από τις Υπηρεσίες (Γραφεία) της 
Λιμενικής Αρχής (Ναυτολογία-Επιθεώρηση-Νηολόγια), 
περί τυχόν απαγορεύσεως εισόδου στο λιμένα και την 
Ελληνική επικράτεια πλοίων ή ελλείψεις σε θέματα 
ασφάλειας ναυσιπλοΐας (πιστοποιητικά κ.ο.κ.) που δεν 
επιτρέπουν τον απόπλου, τη μεθόρμιση και οποιαδήποτε 
εν γένει μετακίνηση. 

στ) Είναι υπεύθυνος, κατά τη διάρκεια της φυλακής 
του, για την καλή λειτουργία των συσκευών επικοινω¬ 
νίας νΗΡ του Π.Σ. οι οποίες τηρούν φυλακή ακρόασης 
όλο το 24ωρο. 

3.- Ειδικότερα ο πλοηγός υποχρεούταί: 
α) Να πλοηγεί τα πλοία καθ' όλη τη διάρκεια της 
ημέρας ή της νύχτας (σύμφωνα με τα αναφερόμενα 
στο άρθρο 5 του παρόντος). 

β) Κατά την άφιξη των πλοίων να εξέρχεται από το λι¬ 
μάνι σε αρκετή απόσταση (εφόσον οι καιρικές συνθήκες 
το επιτρέπουν) για πλοήγηση αυτών και να εγκαταλείπει 
αυτά μετά το τέλος της πλοήγησης η οποία θεωρείται 
περατωθείσα από τη στιγμή που το πλοίο αγκυροβολή¬ 
σει, πρυμνοδετήσει ή παραβάλει με ασφάλεια. 

γ) Κατά την αναχώρηση των πλοίων να εγκαταλείπει 
αυτά στην ανοικτή θάλασσα σε θέση μακριά από κάθε 
κίνδυνο. Εάν λόγω υπερβολικής κακοκαιρίας η εκτός του 
λιμένα αποβίβαση του πλοηγού είναι αδύνατη ή προ- 
καλείται απ’ αυτήν άμεσος κίνδυνος για την ασφάλεια 
του πλοίου ή τη ζωή του Πλοηγού, επιτρέπεται κατό¬ 
πιν προηγούμενης έγκρισης του Λιμενάρχη, ο οποίος 
εκτιμά την υπάρχουσα καιρική κατάσταση και με τη 
συγκατάθεση του Πλοιάρχου του πλοηγούμενου πλοί¬ 
ου, η αποβίβαση του πλοηγού λίγο πριν την έξοδο του 
πλοίου από το λιμάνι. 

Εφόσον ο Πλοίαρχος δεν συμφωνεί με την αποβί¬ 
βαση αυτή, ο Λιμενάρχης αποφασίζει εάν και με ποιες 
προϋποθέσεις είναι δυνατή η εκτέλεση της πλοήγησης. 

δ) Εάν διαπιστωθεί ότι η κατάσταση του πλοίου λόγω 
υπερφόρτωσης ή αντικανονικής φόρτωσης ή ύπαρξης 
εύφλεκτων υλικών για τα οποία δεν έχει λάβει γνώση 
ο Π.Σ.Χ. ή από άλλη αιτία, μπορεί να καταστήσει την 
πλοήγηση αυτού επικίνδυνη και να θέσει σε κίνδυνο την 
ασφάλεια του λιμένα ή των πλοίων που ελλιμενίζονται 
ή κινούνται μέσα σε αυτόν, να ζητά επειγόντως και πριν 
την εκτέλεση της πλοήγησης τις οδηγίες της Λιμενικής 
Αρχής με τις οποίες πρέπει να συμμορφώνεται. 

ε) Να υποδεικνύει στον Πλοίαρχο το σβήσιμο όλων 
των περιττών φώτων κατά την είσοδο και έξοδο του 


πλοίου καθώς και τη λήψη των μέτρων που επιβάλλονται 
από τους υπάρχοντες κανονισμούς και την έπαρση των 
σημάτων των σχετικών με την πλοήγηση, αγκυροβολιά, 
πρυμνοδέτηση ή παραβολή των πλοίων. 

στ) Να παρέχει στον Πλοίαρχο τις αναγκαίες ή αιτού- 
μενες από αυτόν πληροφορίες ή οδηγίες σχετικά με 
τις διατάξεις του Κανονισμού Λιμένος και των παραρ¬ 
τημάτων αυτού, των Υγειονομικών διατάξεων και του 
παρόντος Κανονισμού. 

ζ) Να υποδεικνύει στον Πλοίαρχο κάθε πλοηγούμενου 
πλοίου που καταπλέει ή αποπλέει ότι απαγορεύεται αυ¬ 
στηρά η εντός της θαλάσσιας περιοχής του Π.Σ.Χ. απόρ¬ 
ριψη έρματος, τέφρας, υπολειμμάτων πετρελαιοειδών ή 
άλλων υλικών τα οποία δύναται με οποιοδήποτε τρόπο 
να προκαλέσουν ρύπανση του θαλάσσιου χώρου, εφι- 
στώντας την προσοχή του Πλοιάρχου επί των σοβαρών 
κυρώσεων που επιβάλλονται για τις παραβάσεις αυτές. 

η) Να αναφέρει το ταχύτερο προς τη Λιμενική Αρχή 
και να ζητεί οδηγίες για κάθε περίπτωση άρνησης Πλοι¬ 
άρχου προς συμμόρφωση στην από αυτόν υποδεικνυό¬ 
μενη θέση αγκυροβολιάς, πρυμνοδέτησης ή παραβολής 
του πλοίου ή προς τις διατάξεις του Υγειονομικού Κανο¬ 
νισμού, του Κανονισμού Λιμένος ή υπάρχουσες ειδικές 
διατάξεις της Λιμενικής Αρχής. 

θ) Κατά τη χρήση ρυμουλκών προς πλοήγηση πλοίου, 
πρέπει να συμμορφώνεται με τα οριζόμενα στο άρθρο 
6 του παρόντα Κανονισμού. 

ι) Να αναφέρει στον Υποδιοικητή, και σε επείγουσα 
ανάγκη απευθείας στη Λιμενική Αρχή, για κάθε εμπόδιο 
για τη ναυσιπλοΐα που μπορεί να υποπέσει στην αντί¬ 
ληψη του, για τυχόν άγκυρες που έχουν εγκαταλειφθεί 
από πλοίο, για μεταβολή του βυθού ή μετατόπιση σημα- 
ντήρων και γενικά για κάθε παρατηρούμενη ανωμαλία 
στη ναυσιπλοΐα. 

ια) Να ειδοποιεί το ταχύτερο τη Λιμενική Αρχή για 
κάθε περίπτωση σοβαρού ναυτικού ατυχήματος ή άλ¬ 
λου ανώμαλου θαλάσσιου συμβάντος το οποίο υπέπεσε 
στην αντίληψή του. 

ιβ) Εφόσον διαπιστώσει ότι οποιοδήποτε ορατό πλοίο 
ακολουθεί επικίνδυνη πλεύση ή διατρέχει κίνδυνο ή ζητά 
βοήθεια, να πλησιάζει τούτο και να προσφέρει τις υπη¬ 
ρεσίες του. 

ιγ) Με την επιστροφή του στον Π.Σ.Χ. να προβαίνει 
στην καταχώρηση στο ημερολόγιο κατάπλου - απόπλου 
πλοίων, της γενόμενης πλοήγησης, κάνοντας ιδιαίτερη 
μνεία για τα κατά την πλοήγηση συμβάντα. 

Τα συμβάντα αυτά ή τις παρατηρήσεις του, πρέπει να 
τα αναφέρει και εγγράφως συντάσσοντας για αυτό ιδι¬ 
αίτερο δελτίο το οποίο θεωρείται από τον Υποδιοικητή 
του Π.Σ.Χ. και τον Λιμενάρχη αυθημερόν. 

4.- Ο Πλοηγός υπηρεσίας εκτελεί την υπηρεσία του 
σοβαρά, ψύχραιμα και χωρίς νευρικότητα ή φωνές. 
Οφείλει να συμπεριφέρεται ευπρεπώς προς τους Πλοι¬ 
άρχους των πλοίων, να είναι καθαρός, ευπαρουσίαστος 
και αξιοπρεπής. 

Οφείλει να αξιεί την ίδια ευπρεπή συμπεριφορά και 
από το κατώτερο προσωπικό του Π.Σ.Χ. απαγορεύοντας 
σε αυτό την άνοδο επί του πλοηγούμενου πλοίου. 

Κάθε παράλειψη συμμόρφωσης του κατώτερου προ¬ 
σωπικού προς τις πιο πάνω υποχρεώσεις του ή προς 

οδηγίες που δίνονται από τον Πλοηγό κατά την εκτέ¬ 
λεση της υπηρεσίας ή προς καθήκοντα αυτού κατά τις 
πλοηγήσεις, πρέπει να αναφέρεται από τον Πλοηγό 
προς τον Διοικητή εγγράφως για την επιβολή κυρώ¬ 
σεων. 

5. - Ο Πλοηγός υπηρεσίας παραμένει επί του πλοίου 
τον απαραίτητο για την εκτέλεση της υπηρεσίας του 
χρόνο και αμέσως κατά το τέλος του επιστρέφει στον 
Π.Σ.Χ. 

Εάν λόγω αναβολής του απόπλου ή άλλης αιτίας 
οφειλόμενης στο πλοίο ο Πλοηγός αναγκασθεί να πα- 
ραμείνει αργός μέσα σε αυτό, ενημερώνει για την καθυ¬ 
στέρηση αυτή τη Λιμενική Αρχή η οποία αποφασίζει για 
την περαιτέρω παραμονή του Πλοηγού επί του πλοίου 
και της πλοηγίδας πλησίον αυτού. Στις περιπτώσεις 
αυτές ο χρόνος της, προ του απόπλου, παραμονής του 
Πλοηγού επί του πλοίου λογίζεται κατά τον υπολογισμό 
των πλοηγικών δικαιωμάτων, ως υπερωρία. 

Απαγορεύεται η αδικαιολόγητη πρόσκληση πλοηγού 
για την πλοήγηση πλοίου σε χρόνο πολύ ενωρίτερα 
του ορισμένου που απαιτείται για την ετοιμότητα του. 

6. - Όταν πλοίο υπό πλοήγηση δεν είναι υγειονομικά 
ελεύθερο, ο Πλοηγός δεν επιβαίνει σε αυτό αλλά το 
οδηγεί με την πλοηγίδα σε οριζόμενο από τη Λιμενική 
Αρχή σημείο, τηρουμένων σε κάθε περίπτωση των Υγει¬ 
ονομικών Κανονισμών ή των διατάξεων του Κανονισμού 
Λιμένα. 

7. - Όταν οι Πλοηγοί καλούνται προς πλοήγηση και 
απαιτείται η μεταφορά τους με χερσαία μέσα αυτή θα 
πραγματοποιείται με Δ.Χ. επιβατηγό όχημα το οποίο θα 
διατίθεται από τους ενδιαφερομένους πλοιοκτήτες οι 
οποίοι θα επιβαρύνονται και τα σχετικά έξοδα. 

Άρθρο 14 

Κυβερνήτες πλοηγίδων 

1. - Οι Κυβερνήτες πλοηγίδων είναι υπεύθυνοι για την 
καλή και ασφαλή διακυβέρνηση, την καλή συντήρηση 
και εμφάνιση της πλοηγίδας. Μεριμνούν η πλοηγίδα να 
έχει πλήρη και σε καλή κατάσταση τα εξαρτήματα και 
εφόδια της για άμεση και ασφαλή χρήση. 

2. - Εφόσον στην πλοηγίδα επιβαίνει Πλοηγός, οι Κυ¬ 
βερνήτες υπακούουν στις διαταγές του σχετικά με τον 
προορισμό της πλοηγίδας. 

3. - Οι Κυβερνήτες υποχρεούνται να αναφέρουν στον 
Πλοηγό υπηρεσίας τις κινήσεις της πλοηγίδας για την 
κανονική τήρηση του ημερολογίου κινήσεων πλοηγίδας 
και συμπλήρωση αυτού σύμφωνα με το άρθρο 9 του 
Κανονισμού αυτού. 

4. - Οι Κυβερνήτες μετέχουν στις φυλακές σύμφωνα με 
τον καταρτιζόμενο σχετικά πίνακα ή εκτελούν ημερήσια 
εργασία συντήρησης των πλωτών μέσων κάθε φορά που 
ορίζεται από τον Υποδιοικητή, σύμφωνα με τη ναυτική 
εμπειρία και τις οδηγίες χρήσης των κατασκευαστών. 

5. - Οι Κυβερνήτες πλοηγίδων, ελλείψει Ναυτών-Πρυ- 
μνοδετών, είναι συνυπεύθυνοι για την καλή συντήρηση, 
καθαριότητα και ευπρεπή εμφάνιση γενικά των πλωτών 
μέσων και μετέχουν στις εργασίες πρυμνοδέτησης ή 
αποπρυμνοδέτησης των πλοηγούμενων πλοίων. 


Άρθρο 15 

Μηχανοδηγοί πλοηγίδων 

1. - Οι Μηχανοδηγοί πλοηγίδων μεριμνούν για την καλή 
λειτουργία συντήρηση και καθαριότητα των μηχανών 
και του μηχανοστασίου των πλωτών μέσων του Π.Σ. 
σύμφωνα με τη ναυτική τους εμπειρία και τις οδηγίες 
χρήσης του κατασκευαστή υποχρεούμενοι να εκτελούν 
κατά την κρίση του Υποδιοικητή κάθε εργασία συντή¬ 
ρησης ή επισκευής των μηχανών που μπορεί να γίνει 
με τα διατιθέμενα μέσα του Π.Σ. 

2. - Οφείλουν να μεριμνούν για τον εφοδιασμό των 
πλωτών μέσων με τα απαραίτητα καύσιμα, λιπαντικά και 
λοιπά αναλώσιμα υλικά, γενικά δε για τη διατήρηση της 
ετοιμότητας των πλωτών μέσων ώστε να επιτρέπεται η 
άμεση χρησιμοποίηση αυτών κατά τις ώρες υπηρεσίας. 

3. - Υποχρεούνται να αναφέρουν με εγγραφή στο βι¬ 
βλίο κινήσεως πλοηγίδων κάθε ανάγκη επισκευής της 
μηχανής της πλοηγίδας που διαπιστώνουν, συνυπο¬ 
γράφουν δε το βιβλίο αυτό μετά του Κυβερνήτη βε¬ 
βαιώνοντας και τις ποσότητες των αναλωθέντων κατά 
τη διάρκεια της Υπηρεσίας καυσίμων, λιπαντικών και 
λοιπών αναλώσιμων υλικών και να το υποβάλλουν στον 
Υποδιοικητή Π.Σ. ή στον Λιμενάρχη. 

4. - Οι Μηχανοδηγοί μετέχουν στις φυλακές σύμφωνα 
με τον καταρτιζόμενο σχετικά πίνακα ή εκτελούν ημε¬ 
ρήσια εργασία συντήρησης ή επισκευής των σκαφών και 
των μηχανών των πλωτών μέσων του Π.Σ. κάθε φορά 
που ορίζεται από τον Υποδιοικητή. 

5. - Οι Μηχανοδηγοί, ελλείψει Ναυτών-Πρυμνοδετών, 
είναι υπεύθυνοι για την καλή συντήρηση, καθαριότητα 
και ευπρεπή εμφάνιση γενικά των πλωτών μέσων και 
μετέχουν στις εργασίες πρυμνοδέτησης ή αποπρυμνο¬ 
δέτησης των πλοηγούμενων πλοίων. 

ΜΕΡΟΣ Δ' 

ΤΕΛΙΚΕΣ ΔΙΑΤΑΞΕΙΣ 

Άρθρο 16 

Ποινικό και Πειθαρχικό Δίκαιο 

1- Η οποιουδήποτε, εκ μέρους του προσωπικού του 
Π.Σ.Χ., παράλειψη τήρησης των προβλεπόμενων από 
τον παρόντα Κανονισμό υποχρεώσεων ή νομοθετικών 
ή διοικητικών διατάξεων που καθορίζουν ειδικές για το 
προσωπικό υποχρεώσεις, όπως και κάθε πράξη αυτού 
που αντιβαίνει προς την επαγγελματική τιμή, αξιοπρέ¬ 
πεια και τις ηθικές και επαγγελματικές υποχρεώσεις 
και κυρίως η λήψη δώρου με οποιαδήποτε μορφή και 
για οποιοδήποτε λόγο, τιμωρείται πειθαρχικά κατά τις 
περί του Πειθαρχικού Δικαίου των μονίμων υπαλλήλων 
της Π.Υ. εκάστοτε ισχύουσες διατάξεις ως και κατά τις 
διατάξεις περί του Πειθαρχικού Δικαίου των υπαλλή¬ 
λων του Δημοσίου και των Ν.Π.Δ.Δ. και της εφαρμογής 
των διατάξεων του Ποινικού Κώδικα όταν συντρέχει 
περίπτωση. 

2.- Με απόφαση του Συμβουλίου Πλοηγικής Υπηρεσί¬ 
ας η οποία εγκρίνεται από τον Υ.Ν.Α. καταλογίζονται 
υποχρεωτικά σε βάρος του υπευθύνου Αρχιπλοηγού ή 
Πλοηγού φυλακής τα τυχόν, εξ αμελείας του, διαφυγό- 
ντα εκ του Κεφαλαίου Πλοηγικής Υπηρεσίας πλοηγικά 
δικαιώματα. 

Άρθρο 17 

Συμπληρωματικές ρυθμίσεις 

1- Με διαταγές του Λιμενάρχη μπορούν να ρυθμίζο¬ 
νται συμπληρωματικά και μέσα στα γενικά πλαίσια αυ¬ 
τού του Κανονισμού, ειδικότερα καθήκοντα του προσω¬ 
πικού και άλλες λεπτομέρειες σχετικές με τη διεξαγωγή 
της υπηρεσίας του Π.Σ.Χ. για τις οποίες δεν προβλέπει 
ρητά ο Κανονισμός αυτός. 

2. - Η Λιμενική Αρχή αποφασίζει σε περίπτωση διαφο¬ 
ράς που ανακύπτει κατά την εφαρμογή του παρόντος 
Κανονισμού. 

3. - Ορίζουμε ημερομηνία έναρξης ισχύος του παρό¬ 


ντος Κανονισμού την ημέρα δημοσίευσης του στην 
Εφημερίδα της Κυβερνήσεως. 

Χαλκίδα 27 - 10 - 2014 

Ο ΚΕΝΤΡΙΚΟΣ ΛΙΜΕΝΑΡΧΗΣ 
ΠΛΟΙΑΡΧΟΣ Λ.Σ. ΜΟΙΡΑΣ ΠΑΝΑΓΙΩΤΗΣ 

Η απόφαση αυτή μαζί με τον Κανονισμό να δημοσι- 
ευθεί στην Εφημερίδα της Κυβερνήσεως. 

Πειραιάς, 27 Οκτωβρίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τσιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - θ-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 3 18327 1 1 140008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































